Owens skeidsregter in Bok-toets teen All Blacks | Netwerk24
12 September 2018 08:44
Nigel Owens van Wallis is as skeidsregter aangewys vir Saterdag se Rugbykampioenskapstoets tussen Nieu-Seeland en Suid-Afrika in Wellington.
Nigel Owens word as een van die beste skeidsregters in die wêreld beskou. Foto: Getty Images
Die wedstryd skop om 09:35 (Suid-Afrikaanse tyd) af.
Owens word bygestaan deur Pascal Gauzere van Frankryk en die Aussie Nic Berry, met Rowan Kitt van Engeland as die televisieskeidsregter.
Saterdag se ander toets tussen Australië en Argentinië, wat om 12:00 (SA tyd) by die Cbus Super-stadion aan die Goudkus beslis word, word deur die Ier John Lacey behartig.
Lacey se assistente is die Kiwi-landgenote Glen Jackson, Paul Williams en Glenn Newman.
Meer oor: Nigel Owens | Bokke | Toetsrugby | Springbokke | Rassie Erasmus | Rugbykampionskap | All Blacks